
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	23.09.2026.
	Nr. RD-26-1068-lē

	
	(prot. Nr. 30, 43. §)




Par Rīgas valstspilsētas pašvaldības dalību Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešajā projektu iesniegumu atlases kārtā, piecu projektu pieteikumu iesniegumu iesniegšanu, īstenošanu un finansēšanu


[bookmark: _Hlk229569099]Pamatojoties uz Pašvaldību likuma 10. panta pirmās daļas 17. punktu, Ministru kabineta 26.05.2026. noteikumiem Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi”, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas dome nolemj:

1. Noteikt, ka Rīgas valstspilsētas pašvaldības Īpašuma departaments ir atbildīgā institūcija, lai sagatavotu iesniegšanai Centrālajā finanšu un līgumu aģentūrā piecu projektu (turpmāk – Projekti) pieteikumu iesniegumus:
1.1. energoefektivitātes paaugstināšanas darbi Rīgas pirmsskolas izglītības iestādes “Auseklītis” ēkā Mežciema ielā 41, Rīgā;
1.2. energoefektivitātes paaugstināšanas darbi ēkā Kaņiera ielā 15, Rīgā;
1.3. energoefektivitātes paaugstināšanas darbi Rīgas Juglas Mūzikas skolas ēkās Murjāņu ielā 44 un Murjāņu ielā 44A, Rīgā;
1.4. energoefektivitātes paaugstināšanas darbi Rīgas Arkādijas vidusskolas ēkā Pārslas ielā 14, Rīgā;
1.5. energoefektivitātes paaugstināšanas darbi Rīgas 64. vidusskolas ēkā Induļa 
ielā 4, Rīgā.

2. Projektu ietvaros veikt ēku ārējo norobežojošo konstrukciju siltināšanas darbus, apkures sistēmu nomaiņu un saules elektrostaciju izbūvi piecās  Rīgas valstspilsētas pašvaldības iestādēs.

3. Pilnvarot Rīgas valstspilsētas pašvaldības Īpašuma departamentu:
3.1. Rīgas valstspilsētas pašvaldības vārdā sagatavot, parakstīt un iesniegt Centrālajā finanšu un līgumu aģentūrā Projektu pieteikumu iesniegumus;
3.2. pārstāvēt Rīgas valstspilsētas pašvaldību Projektu pieteikumu iesniegumu iesniegšanas un vērtēšanas laikā.

4. Kopējās ar Projektu īstenošanu saistītās izmaksas ir līdz 6 468 000 euro, no tām Eiropas Reģionālās attīstības fonda finansējums ir līdz 5 497 800 euro un Rīgas valstspilsētas pašvaldības līdzfinansējums ir līdz 970 200 euro, t. sk.:
	Nr.
p. k.
	Projekta nosaukums
	Kopējās izmaksas 
(EUR ar PVN) 
	Eiropas Reģionālās attīstības fonda līdzfinansējums (85 %)
	Rīgas valstspilsētas pašvaldības līdzfinansējums (15 %)

	1.
	Energoefektivitātes paaugstināšanas darbi Rīgas pirmsskolas izglītības iestādes “Auseklītis” ēkā Mežciema ielā 41, Rīgā
	970 000
	824 500
	145 500

	2.
	Energoefektivitātes paaugstināšanas darbi ēkā Kaņiera ielā 15, Rīgā
	1 670 000
	1 419 500
	250 500

	3.
	Energoefektivitātes paaugstināšanas darbi Rīgas Juglas Mūzikas skolas ēkās Murjāņu ielā 44 un Murjāņu
ielā 44A, Rīgā
	585 000
	497 250
	87 750

	4.
	Energoefektivitātes paaugstināšanas darbi Rīgas Arkādijas vidusskolas ēkā Pārslas ielā 14, Rīgā
	1 480 000
	1 258 000
	222 000

	5.
	Energoefektivitātes paaugstināšanas darbi Rīgas 64. vidusskolas ēkā Induļa ielā 4, Rīgā
	1 763 000
	1 498 550
	264 450

	KOPĀ
	6 468 000
	5 497 800
	970 200



5. Ja Projektu pieteikumu iesniegumi tiks apstiprināti:
5.1. uzņemties visas ar Projektu īstenošanu saistītās kopējās juridiskās un finanšu saistības līdz 6 468 000 euro, no tām Eiropas Reģionālās attīstības fonda finansējums līdz 5 497 800 euro un Rīgas valstspilsētas pašvaldības līdzfinansējums līdz 970 200 euro; 
5.2. nodrošināt Projektu izmaksu finansēšanu no Rīgas valstspilsētas pašvaldības budžeta programmas 01.39.00. “Līdzfinansējums Eiropas Savienības fondiem un citiem projektiem”, no Eiropas Reģionālās attīstības fonda saņemtajiem avansa un starpposma maksājumiem un piesaistītajiem aizņēmuma līdzekļiem;
5.3. pilnvarot Rīgas valstspilsētas pašvaldības Īpašuma departamenta direktoru parakstīt ar Centrālo finanšu un līgumu aģentūru līgumus par Projektu īstenošanu, ar Projektu īstenošanu saistītos līgumus, darbu nodošanas un pieņemšanas aktus un citus ar Projektu īstenošanu saistītos dokumentus, veikt visu ar Projektu īstenošanu saistīto saraksti, kā arī pārstāvēt Rīgas valstspilsētas pašvaldību Projektu ieviešanas laikā;
5.4. uzdot Rīgas valstspilsētas pašvaldības Finanšu departamentam sagatavot lēmuma projektu par aizņēmumu Projektu izmaksu finansēšanai.

6. Ja aizņēmums Projektu izmaksu segšanai netiks piešķirts nepieciešamajā apmērā, tad ar aizņēmumu nesegtā izdevumu daļa tiks finansēta no Rīgas valstspilsētas pašvaldības budžeta līdzekļiem, pieņemot par to atsevišķu lēmumu Rīgas valstspilsētas pašvaldības noteiktajā kārtībā.

7. Nodrošināt, ka ēkas, kurās plānotas Projektu aktivitātes, un Projektu ietvaros uzstādītās iekārtas netiks demontētas vai atsavinātas, tiks nodrošināta uzstādīto iekārtu ekspluatācija un sasaiste ar īpašumu kā neatņemamu tā sastāvdaļu, kā arī Projektos ieguldītās investīcijas un radītie pamatlīdzekļi tiks izmantoti Projektos paredzētajiem mērķiem vismaz piecus gadus pēc Projektu noslēguma pārskatu apstiprināšanas.

8. Noteikt, ka Rīgas valstspilsētas pašvaldības aģentūra “Rīgas enerģētikas aģentūra” vismaz piecus gadus pēc noslēguma maksājuma veikšanas nodrošina Projektu infrastruktūras elektroenerģijas datu uzskaiti un Projektu rezultātu atbilstības pārbaudi.

9. Noteikt, ka Rīgas valstspilsētas pašvaldības Izglītības, kultūras un sporta departaments Projektu īstenošanas un Projektu dzīves cikla laikā atbilstoši Ministru kabineta 26.05.2026. noteikumos Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi” noteiktajiem papildinošas saimnieciskās darbības un papildpakalpojumu nosacījumiem un uzraudzības metodikai nodrošina papildinošas saimnieciskās darbības un papildpakalpojumu uzraudzību Projektu ietvaros izveidotajai infrastruktūrai.

10. Rīgas valstspilsētas pašvaldības Īpašuma departaments, Rīgas valstspilsētas pašvaldības Finanšu departaments, Rīgas valstspilsētas pašvaldības aģentūra “Rīgas enerģētikas aģentūra” un Rīgas valstspilsētas pašvaldības Izglītības, kultūras un sporta departaments atbilstoši savai kompetencei ir atbildīgi par lēmuma izpildi.

